Komisijos sprendimas
1999 m. gruodžio 17 d.
iš dalies keičiantis Sprendimą 97/365/EB, pateikiantį laikinus trečiųjų šalių įmonių, iš kurių valstybės narės leidžia importuoti produktus, pagamintus iš galvijų, kiaulių, arklinių, avių ir ožkų mėsos, sąrašus
(pranešta dokumentu Nr. C(1999) 4688)
(tekstas svarbus EEE)
(2000/78/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1995 m. birželio 22 d. Tarybos sprendimą 95/408/EB dėl sąlygų, taikomų sudarant trečiųjų šalių įmonių, iš kurių valstybėms narėms leidžiama įvežti tam tikrus gyvūninės kilmės produktus, žuvies produktus arba dvigeldžius moliuskus, laikinuosius sąrašus tarpiniam laikotarpiui [1] su paskutiniais pakeitimais, padarytais Sprendimu 98/603/EB [2], ypač į jo 2 straipsnio 1 dalį,
kadangi:
(1) Komisijos sprendimas 97/222/EB [3] sudaro trečiųjų šalių, iš kurių valstybės narės leidžia įvežti mėsos produktus sąrašą;
(2) tame sąraše esančioms šalims gyvūnų sveikatos ir veterinarinio sertifikavimo reikalavimai importuojant mėsos produktus yra nustatyti Komisijos sprendimu 97/221/EB [4];
(3) trečiųjų šalių įmonių, iš kurių valstybės narės leidžia įvežti produktus, paruoštus iš galvijų, kiaulių, arklių, avių ir ožkų mėsos, laikinieji sąrašai yra sudaryti Komisijos sprendimu 97/365/EB [5];
(4) Komisija iš Bulgarijos gavo įmonių sąrašą su garantijomis, kad jos vykdo visus atitinkamus Bendrijos sveikatos reikalavimus;
(5) Komisijos patikrinimas vietoje parodė, kad įmonės higienos standartas yra pakankamas ir todėl ji gali būti įrašyta į įmonių, iš kurių gali būti leidžiamas mėsos produktų importas, pirmą sąrašą;
(6) todėl galima sudaryti Bulgarijos įmonių, gaminančių mėsos produktus, laikinuosius sąrašus;
(7) šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 97/365/EEB priedas papildomas šio sprendimo priedo tekstu.
2 straipsnis
Šis sprendimas taikomas nuo 1999 m. gruodžio 15 d.
3 straipsnis
Šis sprendimas skirtas valstybėms narėms.
Priimta Briuselyje, 1999 m. gruodžio 17 d.